projecte-aina/catalan_government_crawling huggingface dataset:
Nom del títol: Graduat/ada en Disseny i Producció de Videojocs per la Universitat Pompeu Fabra
Formar professionals dissenyadors de videojocs, amb un ampli coneixement del negoci i de la producció del videojoc, amb capacitat per exercir en empreses del sector dels videojocs i de l'entreteniment digital, i per crear i gestionar aplicacions en àmbits com la salut, l'educació o l'empresa.
El sector de videojocs té presència en àmbits com la telefonia mòbil, la publicitat o l'educació, i també obre horitzons en sectors com la medicina, la indústria, la defensa o l'educació, mitjançant aplicacions d'entreteniment, la simulació ( serious games ), la gamificació, el màrqueting i la comunicació.
La indústria del videojoc està experimentant un elevat creixement tant a escala internacional com nacional.
Aquest creixement s'està produint per la millora de les capacitats de computació, l'accessibilitat de nous usuaris des de plataformes mòbils i xarxes socials, i la implantació progressiva de jocs en l'àmbits de l'educació, la salut, l'empresa, etc.
Actualment, s'està configurant un clúster d'empreses de videojocs al voltant de Barcelona i les perspectives de creixement són altes.
De fet, la facturació dels videojocs supera els ingressos d'altres alternatives clàssiques a l'entreteniment, com el cinema i la televisió.
Finalment, segons l'estudi del Libro blanco del desarrollo español de videojuegos 2014, publicat per l'associació DEV (Associació Espanyola d'Empreses Productores i Desenvolupadores de Videojocs i Software d'Entreteniment), l'any 2013 les empreses del sector tenien 2.630 professionals contractats, xifra que pot ascendir fins a 4.292 professionals si es consideren també els empleats vinculats al sector.
El sector va augmentar un 29% els llocs de treball el 2013, i va ser un dels pocs sectors productius capaç de generar llocs de treball.
S'espera que es mantingui aquesta tendència amb una taxa composta anual del 21,2% fins a arribar a 5.271 llocs de treball l'any 2017.
Edifici del Coneixement del Tecnocampus
Nom del títol: Graduat/ada en Gestió d'Empreses en Comerç i Distribució per la Universitat de Barcelona
L'estudiantat, en cas que realitzi pràctiques, les durà a terme el darrer semestre de l'últim curs del grau.
Proporcionar als graduats i graduades els coneixements, les habilitats i les competències necessàries per poder gestionar empreses, independentment de la seva mida, en el sector del comerç.
Formar professionals en el sector del comerç que ofereixin uns coneixements interdisciplinaris: de l'empresa, de la societat, de les noves tendències socials, de la distribució empresarial, del disseny comercial, de la geografia comercial, entre d'altres.
Respondre a la necessitat en l'àmbit de la venda al detall ( retail ) de professionals amb uns coneixements específics i adaptats a les singularitats d'aquest sector empresarial.
Qualsevol empresa (nacional o internacional) que obri un canal directe d'accés al consumidor final, ja sigui físic, en línia, entre d'altres.
Empreses industrials que vulguin obrir els seus canals al detall d'accés al consumidor.
Atesa la creixent sofisticació i globalització del món del comerç i la distribució, les empreses d'aquest sector requereixen incorporar professionals amb una formació superior i uns coneixements molt específics del sector per tal de liderar les adaptacions necessàries a aquest nou context econòmic i empresarial.
Escola Superior de Comerç i Distribució (ESCODI)
Nom del títol: Màster universitari en Estudis de Gènere i Gestió de Polítiques d'Igualtat per la Universitat de Lleida
Especialitats: Agents d'igualtat / Ciències jurídiques i violència de gènere / Ciències humanes i socials
Formar experts i expertes en l'aplicació de la perspectiva de gènere a les tasques professionals, en el tractament de la violència de gènere i en l'aplicació de la categoria de gènere a la recerca en l'àmbit de les ciències jurídiques, humanes i socials.
Establir les bases teòriques i metodològiques per:
Respondre a la necessitat d'aportar una formació específica a les persones responsables de dur a terme els plans d'igualtat o de prevenir la violència de gènere i de tractar i protegir-ne les víctimes.
Nom del títol: Graduat/ada en gestió i administració pública per la Universitat Oberta de Catalunya, Universitat de Barcelona
Proporcionar a l'estudiantat les habilitats i els coneixements necessaris per poder ocupar llocs de treball relacionats amb l'Administració pública, ja sigui directament —integrats formalment en l'Administració mateix— o bé indirectament —en empreses privades o altres entitats que treballen amb i per a l'Administració.
A més, aportar a les administracions públiques, d'una banda, professionals que hi desenvolupin tasques directives i de gestió, ja sigui com a funcionaris en els cossos de gestió o cossos superiors de l'Administració, o com a treballadors contractats amb funcions similars, i, d'altra banda, a les empreses privades i altres entitats que treballen fonamentalment amb l'Administració pública, aportar-los els gestors i gestores que, pels coneixements tècnics que tindran, facilitaran la relació i entesa entre el sector privat i el públic.
Nom del títol: Graduat/ada en Traducció, Interpretació i Llengües Aplicades per la Universitat Oberta de Catalunya, Universitat de Vic - Universitat Central de Catalunya
Aquest estudi disposa de pràctiques obligatòries (6 crèdits) i de pràctiques optatives (6 crèdits).
En ambdós casos la durada prevista és la d'un semestre docent, entre les pràctiques i l'elaboració d'una memòria de pràctiques.
Les pràctiques es duran a terme de manera associada entre la universitat i les institucions, les empreses o els projectes que proposarà la mateixa universitat, tot i que també es podran dur a terme en centres que proposi l'estudiant, prèvia acceptació de la universitat.
Les pràctiques es podran fer presencialment, semipresencialment o a distància mitjançant eines TIC, segons s'indiqui en cadascuna de les propostes.
En les pràctiques obligatòries, per a aquells casos on hi hagi dificultat o impossibilitat d'adjudicar una empresa o organització real a l'estudiant, la universitat desplegarà una aula-empresa virtual (per exemple, una agència virtual de traducció), on es simularan els processos propis d'una empresa real en què es treballi a distància.
Modalitat semipresencial i a distància
Formar professionals que dominin l'anglès, el francès o l'alemany per a la traducció i la interpretació, la correcció de textos, l'assessorament lingüístic i l'ensenyament de llengües, i per facilitar la comunicació internacional en empreses i organitzacions.
Facultat d'Educació, Traducció i Ciències Humanes
Nota de tall 1a assignació PAU/CFGS: 8,912
Nom del títol: Graduat/ada en fisioteràpia per la Universitat Pompeu Fabra
Mencions: Innovació i empreneduria en fisioteràpia / Fisioteràpia de l'esport i de l'exercici
Actualment, la formació en fisioteràpia està basada, quasi exclusivament, en el tractament de les situacions agudes que deriven essencialment de patologies tractades en l'àmbit hospitalari.
En els propers anys, la demanda de nous professionals anirà encaminada cap a una intervenció en l'entorn extrahospitalari basat en la millora de les condicions físiques del malalt.
Escola Superior de Ciències de la Salut Tecnocampus
Nota de tall 1a assignació PAU/CFGS: 6,728
Nom del títol: Graduat/ada en infermeria per la Universitat de Vic - Universitat Central de Catalunya
Les pràctiques en entorns assistencials són un element fonamental per al desenvolupament de les competències professionals i per a la integració dels coneixements teòrics amb les habilitats i actituds específiques de la titulació.
Inclouran escenaris de simulació clínica, anàlisi de casos, tutories i pràctiques externes en centres hospitalaris, centres d'atenció primària, centres sociosanitaris i organitzacions en què els infermers i les infermeres hi són presents.
Formar infermers i infermeres generalistes amb preparació científica i humana i amb capacitat de raonament crític i creatiu, amb l'objectiu de cuidar persones, famílies i comunitats defensant la seva salut i benestar.
Instruir professionals capacitats per desenvolupar estratègies de promoció de la salut i prevenció de la malaltia, així com per realitzar cures que contribueixen al restabliment de la salut i a la readaptació, ajudant les persones a alleugerir el seu patiment i acompanyant en el procés de morir.
Exercici de la professió d'infermer/a.
Nom del títol: Graduat/ada en Publicitat i Relacions Públiques per la Universitat de Vic - Universitat Central de Catalunya
L'estudiantat durà a terme les pràctiques en el quart curs.
Les pràctiques constaran d'una estada de naturalesa formativa en una empresa, entitat o institució supervisada per la UVic-UCC, i de la redacció d'una memòria o treball.
Formar professionals de la publicitat i les relacions públiques versàtils entorn de tres eixos: l'estratègia, la creativitat i la innovació.
El professional de la comunicació d'avui ha evolucionat i s'ha hagut d'adaptar als canvis que s'han produït al sector.
Actualment pot pertànyer a una agència especialitzada gran, petita o una microagència, o actuar per compte propi (autònom/a).
Així mateix, l'evolució tecnològica ha permès l'obertura de noves oportunitats als professionals autònoms i a les petites agències (o empreses emergents) per cobrir les necessitats comunicatives de clients potencials.
L'evolució d'internet i els nous entorns 2.0 han generat una necessitat comunicativa d'interacció amb els diferents públics en tot tipus d'organitzacions i entre tot tipus de persones.
Són aquestes noves necessitats les que han definit activament els nous perfils de professionals i han requerit la reproducció i l'evolució d'espais per als professionals de la persuasió en el si de les empreses, ja sigui en departaments de comunicació, comercials, de màrqueting o dependents de la mateixa gerència.
Aquests espais per als professionals de la comunicació en les diverses organitzacions han existit des de fa més de mig segle, vinculats a les multinacionals, les institucions públiques i les grans empreses.
Tanmateix, en els últims cinc anys, l'evolució del 2.0 ha creat la necessitat de comptar amb aquest perfil en tot tipus d'organitzacions, independentment dels productes o serveis que ofereixen o de la mida que tenen.
En aquest context, es considera que es necessitaran professionals amb aquesta formació per respondre a aquestes necessitats de les empreses.
Facultat d'Empresa i Comunicació
Nom del títol: Graduat/ada en animació per la Universitat Ramon Llull
L'estudiantat realitzarà les pràctiques en empreses de l'àmbit de l'animació.
Es duran a terme l'últim curs acadèmic i tenen una duració aproximada de 360 hores.
Produccions de sèries i pel·lícules d'animació, producció d'efectes visuals per al cinema i la publicitat, i en el sector dels videojocs.
El sector de l'animació i els efectes visuals està creixement arreu del món, i l'Estat espanyol i Catalunya en són un exemple clar.
El mercat de l'animació a Espanya és el quart més gran d'Europa.
Segons el Llibre Blanc de l'Animació, l'any 2011 el sector de l'animació a Espanya va generar un impacte econòmic en l'economia espanyola de 729 milions d'euros i va ocupar 8.599 treballadors, directament i indirectament.
El mateix estudi destaca que el sector de l'animació a Espanya podria generar un impacte total en l'economia espanyola de 1.581 milions d'euros l'any 2017 i ocupar 21.039 treballadors directament i indirectament, és a dir, un 145% d'increment en relació amb els recursos humans disponibles el 2011.
A més a més, el sector està fortament internacionalitzat i percep entre el 38 i el 70% dels seus ingressos de l'estranger.
Geogràficament, les empreses d'animació es distribueixen en les principals ciutats espanyoles, i Catalunya és la que comunitat que n'acumula més, amb un 27% del sector.
En aquest context, les persones titulades tindran unes perspectives d'inserció laboral òptimes.
Nom del títol: Graduat/ada en podologia per la Universitat de Vic - Universitat Central de Catalunya
Tots els estudiants hauran de cursar 30 crèdits de pràctiques externes en els dos últims cursos del grau.
Les pràctiques es divideixen en quatre tipus:
Formar professionals capacitats per promoure, prevenir, mantenir o recuperar la salut dels peus, valorant-ne la relació amb tot l'aparell locomotor, diagnosticant, prescrivint i realitzant qualsevol tipus de tractament podològic, ortopodològic, quiropodològic i de cirurgia podològica, així com formar professionals capacitats per realitzar tractaments físics, farmacològics i preventius en els àmbits educatiu, social i sanitari.
Aportar a l'estudiantat una visió integral de la seva professió de podòleg/a d'acord amb un model biopsicosocial de la salut.
La podologia és una professió jove dins de les ciències de la salut que ha experimentat un gran canvi en els últims anys, sobretot a partir de la seva incorporació a la universitat als anys vuitanta del segle passat.
D'un professional que tenia cura dels peus d'una manera molt limitada, s'ha passat en els últims anys a un especialista que té en compte tot l'aparell locomotor i que té una importància molt marcada en la societat en el camp de l'esport i també dins de la cirurgia del peu.
D'altra banda, és una professió que té més reconeixement social.
Es tracta d'una professió en expansió constant que ha assolit unes fites importantíssimes en els últims anys, com la competència en procediments quirúrgics i la capacitat legal i acadèmica de prescriure medicaments.
Facultat de Ciències de la Salut de Manresa
Nom del títol: Graduat/ada en Psicologia per la Universitat Internacional de Catalunya
Mencions: Psicologia de l'educació / Psicologia de la salut / Psicologia de l'Empresa i de les Organitzacions
Es realitzaran en l'últim curs en centres específics seleccionats en funció de la menció que l'estudiant hagi escollit.
Formar professionals que proporcionin una cura de qualitat, garantint una atenció sanitària correcta a la població en tots els nivells i àmbits requerits per al manteniment de la salut, la prevenció de malalties i discapacitats i el foment de la qualitat de vida de les persones.
Capacitar per desenvolupar els coneixements científics necessaris que permeten comprendre, interpretar, analitzar i explicar el comportament humà.
Proporcionar les destreses i habilitats necessàries per avaluar l'àmbit individual i social al llarg del cicle vital i intervenir-hi, amb la finalitat de promoure i millorar la salut mental i la qualitat de vida.
Psicologia de la salut, educació, empresa, publicitat i màrqueting, legal i forense, seguretat vial, noves addiccions, ciberassetjament, intervenció en catàstrofes i emergències, etc.
La psicologia és una disciplina que evoluciona sempre en paral·lel a les necessitats de la societat (desigualtat social, envelliment de la població, violència de gènere, noves addiccions, etc.) i que sempre requereix noves intervencions socials i de salut, i, per tant, bons psicòlegs preparats que sàpiguen respondre degudament a aquestes necessitats.
Nom del títol: Màster Universitari en Estudis Àsia-Pacífic en un Context Global per la Universitat Pompeu Fabra
Preparar professionals i investigadors per desenvolupar una carrera radicada o centrada en l'Àsia, i per aplicar i localitzar amb criteri a l'àrea d'Àsia els coneixements de les seves disciplines de formació prèvia.
Formar professionals i investigadors capaços de participar activament en les relacions d'Àsia amb els àmbits internacionals en els diferents camps de la cultura, les relacions institucionals, els moviments migratoris, la investigació, el comerç o l'economia; capaços de liderar el procés de superació dels prejudicis, desconeixements, estereotips i malentesos seculars i, en definitiva, capaços de contribuir a convertir la globalització en un procés enriquidor d'intercanvis d'informació, cultura, pensament i estils de vida: de circulació multipolar i mútuament enriquidora de béns, persones i coneixements.
Formar professionals i investigadors rigorosos i conscients, que siguin capaços de dialogar i d'assumir professionalment la complexitat de les realitats asiàtiques, que puguin enriquir les anàlisis, les preses de decisió i les aportacions intel·lectuals des de la perspectiva global i especialitzada que ofereix la xarxa de coneixements interdisciplinaris sobre el món global contemporani (amb una atenció especial al marc referencial d'Àsia i en el marc metodològic de la seva disciplina d'especialització).
Formar professionals i investigadors marcats per la passió pel coneixement de les realitats asiàtiques contemporànies vistes des d'una perspectiva civilitzadora i històrica, marcats pels valors de respecte i tolerància, els valors democràtics i el sentit de responsabilitat ètica que s'adquireix a través de l'experiència de l'estudi.
Institucions i administracions públiques, empresa internacional, ONG, comunicació i periodisme, recerca, docència.
Tècnic/a, gestor/a de programes, venedor/a, mànager, traductor/a, editor/a, crític/a, agent, mediador/a, analista, periodista, generador/a de continguts, cap de premsa, membre d'equips de màrqueting, gestor/a de portals i xarxes socials, galerista, curador/a d'exposicions, investigador/a i professor/a universitaris.
El concepte d'Àsia-Pacífic presenta perspectives i matisos diferents en diversos entorns i tradicions acadèmiques.
Mentre que en l'àmbit americà i anglosaxó es tendeix a analitzar-ho com a quelcom restrictiu, entenent la regió com l'àmbit d'Àsia que confina amb l'oceà Pacífic, altres tradicions acadèmiques entenen el concepte com la suma de dos àmbits, Àsia i Pacífic en conjunt, emfatitzant-ne així la connectivitat: la seva projecció transpacífica, d'una banda, i euroasiàtica (o afroasiàtica), de l'altra.
Aquesta segona accepció àmplia i globalitzadora de la regió és la que s'adopta en el màster universitari Estudis d'Àsia-Pacífic en un Context Global.
Nom del títol: Màster Universitari en Interpretació de Conferències per la Universitat Autònoma de Barcelona
Especialitats: Anglès A Espanyol C, Francès C i Alemany C / Anglès A Espanyol C i Francès C o Alemany C / Espanyol A Anglès C, Francès C i Alemany C / Espanyol A Anglès C i Francès C o Alemany C
Període de matriculació: Biennal
Formar professionals de la interpretació de conferències perquè puguin incorporar-se al mercat professional de la interpretació, ja sigui a escala nacional (mercats locals) o a escala d'institucions internacionals.
En acabar el màster, l'alumne sabrà interpretar en les modalitats de consecutiva i simultània discursos d'àmbit professional i de registres diversos des de totes les seves llengües estrangeres (llengües C) a la seva llengua materna (llengua A).
A més, coneixerà el context de les relacions internacionals i interculturals, així com els organismes en què aquestes s'articulen i els instruments relacionats, per tal de contextualitzar els processos comunicatius en els quals l'intèrpret desenvolupa la seva activitat professional.
Facultat de Traducció i d'Interpretació
Nom del títol: Màster Universitari en Gestió de Continguts Digitals per la Universitat de Barcelona
Formar professionals especialitzats en dissenyar, implementar, gestionar i avaluar productes i serveis relacionats amb els continguts digitals de les empreses i les institucions.
Biblioteques digitals, administració electrònica, edició digital, intranets, portals i llocs web, museus virtuals, publicitat i màrqueting en línia, i informació per a dispositius mòbils.
Gestor/a de continguts digitals, disseny i organització de llocs web, intranets, organització de biblioteques i fons d'arxius digitals, disseny de campanyes de màrqueting i publicitat a través del web, creació de plans de negoci d'empreses digitals, visualització d'informació o gestió de xarxes socials.
Facultat d'Informació i Mitjans Audiovisuals
Nom del títol: Màster Universitari en Empresa Internacional per la Universitat de Barcelona
Formar de manera pràctica especialistes en el camp de la gestió d'empreses globals, incloent-hi els àmbits de les finances i la comptabilitat, el màrqueting, les operacions, els recursos humans i la direcció estratègica, així com els aspectes legals.
Finances, comptabilitat, màrqueting, operacions, recursos humans, direcció estratègica.
Director/a financer/a, director/a de màrqueting, director/a d'operacions, director/a de recursos humans o director/a general d'una empresa internacional.
La globalització de l'economia ja és un fet palpable en l'actualitat, de manera que l'estratègia d'internacionalització de les empreses és cada vegada més necessària per salvaguardar la seva competitivitat en entorns globals.
En aquest sentit, el programa del màster sorgeix de la necessitat de formar els futurs gestors de companyies globals que operen a escala internacional en els diferents àmbits funcionals de gestió d'una empresa.
El programa, doncs, comprèn aquelles disciplines que l'alumne ha de conèixer indispensablement per poder exercir amb èxit l'activitat professional de gestor d'una empresa internacional, considerant les perspectives indubtables de creixement de la internacionalització de les empreses.
Nom del títol: Màster universitari en Innovació en la Intervenció Social i Educativa per la Universitat Rovira i Virgili
Formar especialistes en metodologies d'intervenció social i educativa innovadores per a l'acompanyament de persones, grups i comunitats en processos de canvi, a partir de coneixements específics sobre nous models d'intervenció i de la pràctica reflexiva i creativa en l'exercici professional.
Serveis socials, salut, justícia, educació, habitatge, oci, cultura, ocupació, voluntariat, docència, R+D+I.
Serveis socials: generals i específics.
Salut: hospitals, centres d'atenció primària, centres de dia i diverses unitats sociosanitàries.
Educació: equips d'orientació psicopedagògica, plans d'atenció de la diversitat.
Justícia juvenil: serveis tècnics d'assessorament psicosocial al jutge, mediació amb la víctima, programes de seguiment de mesures en medi obert, centres d'internament de menors infractors.
Jutjats: serveis d'assessorament tècnic als jutges, mediació familiar, programes de seguiment de mesures penals alternatives a la presó, atenció a la víctima.
Institucions penitenciàries: comissions d'assistència social penitenciària, programes específics de tractament de delictes determinats, etc.
Habitatge: recerca d'habitatge alternatiu, planificació urbana, assetjament immobiliari, infrahabitatge, reallotjaments.
Desenvolupament i cooperació social: acompanyament a les comunitats en el procés de desenvolupament social, polític i econòmic des de les seves pròpies necessitats.
Oci, cultura i desenvolupament comunitari: disseny de programes d'educació de l'oci i oci terapèutic.
Emprenedoria social: aplicació d'iniciatives i projectes per a l'exercici lliure de la professió (consultories, avaluacions, planificació de projectes, entitats d'iniciativa social...).
Ocupació: disseny de projectes socials que facilitin l'accés a l'ocupació de col·lectius o grups en dificultat social, orientació en formació i ocupació, tallers de disciplina horària i recerca d'ocupació.
Voluntariat: organització i coordinació de persones amb sensibilitat social cap a determinades realitats (acompanyament social, traducció, repartiment d'aliments i roba, ensenyaments...).
Investigació multidisciplinària en projectes d'R+D+I, supervisió com a mètode de millora de la qualitat de la intervenció, especialització en comunicació i màrqueting social, desenvolupament de les noves tecnologies com a eina facilitadora de la intervenció social i de millora de l'atenció del ciutadà.
Docència i investigació bàsica: professor/a, formador/a d'educadors permanents de diversos professionals en matèries relacionades amb la intervenció social, les migracions i la diversitat cultural.
Investigador/a en l'àmbit de la intervenció social.
Difusió del coneixement científic: col·laboració en mitjans de comunicació i editorials.